**Részvételi szabályzat**

**Vastagon megéri: most visszakaphatja a hőszigetelés árát**

**promóció**

**2024**

1. **A promóció szervezője**

A jelen részvételi szabályzat (a továbbiakban: Szabályzat) az Austrotherm Kft. (9028, Győr, Fehérvári u. 75., adószám: 10489828-2-08, cégjegyzékszám: 08-09-001692 a továbbiakban: Szervező) által a 2024-as évben meghirdetett promócióra (továbbiakban Játék) vonatkozik. A Szervező kijelenti, hogy az általa meghirdetett jelen promóció nem tartozik a szerencsejáték szervezéséről szóló 1991. évi XXXIV. törvény hatálya alá.

1. **A promóció időtartama: 2024.06.20 – 2024.11.30.**
2. **A promóció rövid leírása**

**Az Austrotherm Kft. ’Vastagon megéri:** most visszakaphatja a hőszigetelés árát**’ promóciójában egy, sorsolással kiválasztott, érvényes pályázatot benyújtó családi ház tulajdonosa számára visszatéríti a személy által vásárolt Austrotherm hőszigetelő lemez árát maximum 2.500.000 Ft-ig.**

1. **Részvételi feltételek**

**A játékban az a 18. életévét betöltött, magyarországi lakcímmel rendelkező természetes személy (továbbiakban: Pályázó) vehet részt, aki a promóció ideje alatt valós adataival regisztrál az Austrotherm honlapon (https://www.austrotherm.hu/landing-page/visszakaphatod-a-hoszigeteles-arat) és elfogadja az adatkezelési tájékoztatót.**

**A promócióban az 5. pontban meghatározott termékek vásárlásával lehet részt venni, melyek családi házak hőszigetelésére lettek felhasználva. Családi háznak minősül az 1-3 lakásos, nem társasházként nyilvántartott lakó vagy nyaraló épület (önálló családi ház, ikerház, sorházi házrész, továbbiakban: családi ház).**

**A részvétel feltétele még a családi házról készült fotó feltöltése a pályázati honlap oldalon (https://www.austrotherm.hu/landing-page/visszakaphatod-a-hoszigeteles-arat).**

**A játékban való részvétel a jelen** Részvételi szabályzat elfogadását jelenti.

1. **A promócióban résztvevő termékek**

**Jelen játékban kizárólag az Austrotherm Kft. által gyártott, legalább 100 m2 felületre elegendő hőszigetelő termék megvásárlásával lehet részt venni.**

**A termékkört az Austrotherm Kft. 2024/1. kiadású árjegyzéke tartalmazza:** <https://www.austrotherm.hu/letoeltesek/arjegyzek-szallitasi-feltetelek>

**A nyertes pályázó részére visszatéríthető maximális összeg bruttó 2.500.000 Ft.**

1. **A játék menete**

**Érvényes pályázathoz a regisztrációs felületen (https://www.austrotherm.hu/landing-page/visszakaphatod-a-hoszigeteles-arat) kell kitölteni az adatokat, melyek lehetnek kötelezőek vagy opcionálisok:**

**Játékos adatai:**

* **Játékos neve (kötelező)**
* **Játékos elérhetősége (telefonszám és e-mail cím) (kötelező)**
* **Játékos postai értesítési címe**

**Projekt adatai:**

* **Családi ház címe (kötelező, egy lakossági címen szereplő családi ház egy alkalommal regisztrálható)**
* **Fotók a házról (kötelező, például előtte/utána fotók, kivitelezési képek)**
* **Kereskedő cég neve**

**Vásárlást igazoló számla (számlák) kép vagy pdf formátumban (kötelező), melyen olvashatóan szerepelnek a következő adatok:**

* **vásárlás dátuma,**
* **tételesen feltüntetve az Austrotherm hőszigetelő anyag, mennyisége és ára**
* **a regisztráló játékos adatai**
* **A számla kiállítás dátumának 2024.06.01. és 2024.11.30. között kell lennie.**

**A regisztrációról visszaigazoló e-mailt kap a pályázó, melyben az általa megadott adatok szerepelnek.**

**A 2024.11.30-án éjfélig regisztrált, érvényes pályázatok vesznek részt a sorsoláson. A promócióban meghirdetett díj sorsolására 2024.12. 20-án kerül sor az Austrotherm Kft. győri központjában, 3 fős sorsolási bizottság jelenlétében. A sorsolásról jegyzőkönyv kerül rögzítésre. A promóció nyertesét az Austrotherm Kft. a pályázatban megadott elérhetőségeken értesíti.**

**A nyeremény pénzösszeg átutalására a kiértesítést követő 45 napon belül sor kerül, ehhez szükséges a Nyertes együttműködése.**

**Ha az együttműködésnek a Nyertes nem tesz eleget, és így a nyeremény időben való átadása meghiúsul, az az Austrotherm Kft. terhére fel nem róható. A Nyertes téves adatszolgáltatásából eredően a Szervezőt felelősség nem terheli.**

 **A nyeremény másra át nem ruházható. A nyereményhez tartozó SZJA fizetési kötelezettséget a Szervező viseli, azonban egyéb felmerülő költségek a Nyertes részéről a Nyertest terhelik.**

1. **Adatkezelési szabályok**

**A promócióban történő részvétel során, ill. ahhoz kapcsolódóan megadott személyes adatok kezelője a Szervező.**

**A Szervező kezeli a Pályázó által a regisztráció során megadott adatokat. Az adatkezelés célja a promócióban való részvétel, ill. a nyeremény biztosítása. Az adatkezelés jogalapja a pályázó, mint érintett hozzájárulása (GDPR 6 cikk (1) bek. a) pont).**

**A promócióban megadott személyes adatok kezelésére a jelen Szabályzatban foglaltakon túlmenően a Szervező adatkezelési tájékoztatójában foglalt rendelkezések irányadók. A Játékos a Játékra történő regisztrációval kijelenti, hogy a Szervező Adatkezelési tájékoztatójában foglalt rendelkezéseket ( https://www.austrotherm.hu/felhasznalasi-feltetelek-es-adatvedelem) megismerte, megértette, és azokat elfogadja.**

**Győr, 2024.06.02.**